Ajuntament de ...

ORDENANÇA FISCAL NÚM. 8

TAXA PER L’OBERTURA DE SONDATGES O RASES EN TERRENYS D’US PÚBLIC I QUALSEVOL REMOGUDA EN LA VIA PÚBLICA DEL PAVIMENT O DE LES VORERES

Article 1r.- Fonament i naturalesa

A l’empara del previst als articles 57, 20.3.f) i 20.4.h) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per obertura de sondatges o rases en terrenys d’us públic i qualsevol remoguda en la via pública del paviment o de les voreres, així com per l’atorgament de les corresponents llicències, que es regirà per la present Ordenança fiscal.

Article 2n.- Fet imposable

Constitueix el fet imposable de la taxa la utilització privativa o aprofitament especial per l’obertura de sondatges o rases en terrenys d’ús públic i qualsevol remoguda del paviment o de les voreres en la via pública, així com l’atorgament de les llicències, especificades a les tarifes que es contenen a l’article 6 d’aquesta Ordenança.

Article 3r.- Subjectes passius

1. Són subjectes passius les persones físiques i jurídiques, així com les entitats a què es refereix l’article 35.4 de la Llei general tributària a favor de les quals s’atorguin les llicències, o els qui es beneficiïn o realitzin els aprofitaments, si és que es va procedir sense l’autorització corresponent.

2. Els subjectes passius que resideixin a l’estranger estaran obligats a designar un representant amb domicili en territori espanyol i comunicar la designació a l’Ajuntament.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

L’Estat, les Comunitats Autònomes i les Entitats locals no estaran obligats al pagament de la taxa quan sol·licitin llicència per a procedir a la utilització privativa o aprofitament especial descrits a l’article 1 necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

Article 6è.- Quota tributària

1. La quantia de la taxa es calcularà d’acord amb els conceptes i els imports que es determinen a continuació:

	
	€

	Tarifa Primera. Concessió de la llicència d’obra en la via pública
	

	1. Per cada llicència per a l’obertura de cales o rases per reparar avaries, per a noves preses, etc., l’amplària de les quals passi d’un metre
	

	2. Per cada llicència per construir o reparar voreres que han deteriorat els particulars o per a l’obertura de cales o rases per a la reparació d’avaries, noves preses, etc., fins a un metre d’ample
	

	Tarifa Segona. Aprofitament de la via pública
	

	1. Construir o suprimir passos de carruatges, sigui quin sigui el seu ús, per m2 o fracció
	

	2.Construir o reparar voreres destruïdes o deteriorades pels particulars, per cada metre lineal o fracció
	

	3.a) Obertura de cales per a reparació d’avaries produïdes en canalitzacions o preses de gas, electricitat, revestiments, etc., per cada metre o fracció
	

	3.b) Obertura de cales per realitzar noves preses de gas, electricitat, aigua, estesa de cables o canonades, col·locació de rails i pals, o per suprimir les que ja existeixen, per cada metre lineal o fracció
	

	3.c) Quan l’ample de la cala o rasa passi d’un metre les tarifes consignades en els dos apartats anteriors s’incrementaran en un 100 per cent
	

	Tarifa Tercera. Reposició o construcció d’obres de clavegueram
	

	1. Aixecament i reconstrucció
	

	Vorera: Per cada m2 o fracció aixecat o reconstruït 
	

	Vorada: Per cada m2 lineal o fracció
	

	Calçada: Per cada m2 o fracció
	

	2. Moviment de terres
	

	Per cada metre cúbic
	

	3. Varis
	

	Arquetes, per m2 o fracció
	

	Embornals, per metre lineal o fracció 
	

	Pous de registre, per m2 o fracció 
	

	Per supressió d’arbres, per metre o fracció de perímetre de tronc a un metre de sòl 
	

	Per supressió o desplaçament de fanals, per metre lineal de supressió o desplaçament
	

	Depreciació o deteriorament de la via pública. Per cada m2 o fracció de paviment
	


Article 7è.-  Meritació
1. La taxa es meritarà quan s’iniciï l’aprofitament especial, moment que, a aquests efectes, s’entén que coincideix amb el de concessió de la llicència, si la mateixa fou sol·licitada.

2. Sense perjudici del previst en el punt anterior, serà precís dipositar l’import de la taxa quan es presenti la sol·licitud d’autorització per a procedir al gaudiment dels aprofitaments especials regulats a l’article 6.

3. Quan s’ha produït l’aprofitament especial sense sol·licitar llicència, la meritació de la taxa tindrà lloc en el moment en el qual s'iniciï aquest aprofitament.

Article 8.- Període impositiu

El període impositiu coincidirà amb el període durant el qual es dugui a terme l’aprofitament especial.

Article 9.- Règim de declaració i d’ingrés

1. La taxa s’exigirà en règim d’autoliquidació.

2. Serà necessari adjuntar l'imprès corresponent a l'autoliquidació de la taxa juntament amb la sol·licitud d'autorització per a l’aprofitament especial 

Alternativament, poden presentar-se en el Servei Municipal corresponent els elements de la declaració a l’objecte que es presti l’assistència necessària per a determinar el deute. 

3. S’expedirà un abonaré a l’interessat, a l’objecte que pugui satisfer la quota en aquell moment, o en el termini de deu dies, en els llocs de pagament indicats en el mateix abonaré.
Article 10è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició Addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.
